# Dusios

### Straipsnis iš Vikipedijos, laisvosios enciklopedijos.

Dytiscidae
Pelkinė duselė (Hydroporus palustris)
Mokslinė klasifikacija

Karalystė: | Gyvūnai ( Animalia)
Tipas: | Nariuotakojai ( Arthropoda)
Klasė: | Vabzdžiai ( Insecta)
Būrys: | Vabalai ( Coleoptera)
Šeima: | Dusios ( Dytiscidae)

Dusios (lot. Dytiscidae, angl. Predaceous diving beetle, vok. Schwimmkäfer) – vabalų (Coleoptera) šeima. Įvairaus dydžio (nuo 2 mm iki >40 mm) vabalai, gyvenantieji ežeruose, kūdrose, tvenkiniuose ir upėse. Kūnas jų ovalinis, kūno kraštai aštrūs. Pakrūtinėlė tarp užpakalinių dubenėlių sudaro nusmailėjusią pleištišką ataugą. Antenos 11-narės, plikos, prisegtos kaktos šonuose. Priekiniai ir viduriniai dubenėliai rutuliški, užpakaliniai labai platūs, pasiekia net kūno šoninius kraštus. Priekinės letenos patinų paplatėjusios ir apačioje turi prisičiulpimo organus. Užpakalinės kojos plaukiojamosios. Blauzdos ir letenos apaugusios ilgais plaukeliais. Patelių antsparnių skulptūra (briaunelės, vagutės) paprastai būna stambesnė, ryškenė, negu patinų; pastarųjų antsparniai lygesni.

Dusios ir jų lervos yra grobuonys, minta uodų ir kitų vandenyje gyvenančių vabzdžių lervomis. Stambesnės rūšys užpuola mailių ir smulkesnes žuvytes, todėl dusios kartais žalingos žuvivaisios ūkiuose.

Pasaulyje iš viso priskaičiuojama apie 5000 dusių rūšių. Lietuvoje yra apie 100 rūšių iš šių genčių:

- Vėžiadusės (Acilius)
- Dusiavabliai (Agabus)
- Bidessus
- Cybister
- Coelambus
- Viksvadusės (Colymbetes)
- Copelatus
- Deronektai (Deronectes)
- Tikrosios dusios (Dytiscus)
- Nendriadusės (Graphoderus)
- Kūdradusės (Graptodytes)
- Samandusės (Hydaticus)
- Duselės (Hydroporus). Pav.
- Hygrotus
- Hyphydrus
- Dusytės (Ilybius)
- Laccophilus
- Švendriavabaliai (Noterus)
- Platambusai (Platambus)
- Prūdadusės (Porhydrus)
- Potamonėktai (Potamonectes)
- Irkladusės (Rhantus)
- Naradusės (Scarodytes)

Įvairios dusių rūšys |  |  |

Rodomas puslapis "http://lt.wikipedia.org../../../d/u/s/Dusios.html"

Kategorija: Vabalai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Français
- 日本語
- 한국어
- ‪Norsk (bokmål)‬
- Polski
- Português
- Svenska